**OPERATIVNI SUSTAVI**

Operacijski sustav temeljni je dio softvera računala neophodan za njegov rad. Uključivanjem računala pokreće se operacijski sustav koji mu omogućuje da računalo smisleno i funkcionalno radi. U starijim operacijskim sustavima (DOS - engl: Disk Operating System ) naredbe su bile isključivo tekstualne i trebalo ih je učiti napamet. Današnji operacijski sustavi (Windows) upravlje se grafički, izborom naredbi iz izbornika i ikonama koje predstavljaju određene akcije. Iako su operacijski sustavi današnjice puno složeniji postali su pristupačniji i ugodniji za korištenje. Operacijski sustav omogućuje korisniku:

1. Upravljanje datotekama : pregledavanje, promjenu naziva, spremanje, otvaranje, brisanje, ispisivanje, pretraživanje  
2. Organizaciju mapa: pregledavanje, otvaranje mapa, kreiranje mapa, promjenu naziva, brisanje  
3. Upravlajnje diskovima računala: provjeru zauzetosti diska, kapacitet diska...  
4. Podešavanja rada: grafike, modema, pisača, tipkovnice, miša, vremena....

**Microsoft Windows**

Microsoft je američka tvrtka koju su **1975**. godine osnovali **Bill Gates** i **Paul Allen**. Tvrtka se bavi razvojem programa poput razvojnih alata, operacijskih sustava i baza podataka. Neki od proizvoda koji su izašli iz Microsofta su **Microsoft Windows**, **Microsoft Office**, **Xbox** i **Skype**.

|  |  |
| --- | --- |
| Prvi OS s grafičkim sučeljem Microsoft je proizveo **1985.**godine i zvao se **Windows 1,** a njegov razvoj je predvodio Bill Gates. ​​Najpoznatiji Microsoftovi OS-ovi su **Windows XP**, **Windows 98**, **Windows 7**, **Windows Server** i **Windows 10** za računala; Windows 8 Mobile i Windows 10 Mobile za mobitele i poseban operacijski sustav za igraću konzolu Xbox. Picture Sučelje Windows 1.0 | Picture    Sučelje Windowsa 10 |

|  |  |
| --- | --- |
| ​Američku kompaniju Apple osnovali su **Steve Jobs**, **Steve Wozniak** i **Ronald Wayne** **1976.** godine kako bi mogli prodavati osobno računalo Apple 1 koje je Wozniak izgradio. MacOS, kao vodeća konkurencija Windowsima, grafički je OS koji se nalazi **isključivo na Apple uređajima**. Apple također razvija specijalizirane operacijske sustave za svoje proizvode, kao što su: **iPod**, **iPhone**, **iPad**i drugi. | Picture  : |

**MacOS**

**Linux**

|  |  |
| --- | --- |
| ​Linux je **moderan i besplatan operacijski sustav zasnovan na UNIX standardima**. Osmislio ga je finski znanstvenik **Linus Torvalds 1991.** g. Kako je Linux besplatan OS **otvorenog koda**, tako svaki korisnik može sebi prilagoditi izvorni kod, zbog čega danas postoji nebrojeno mnogo inačica i vrsta Linux OS-a koje korisnici mogu besplatno podijeliti sa svijetom.  Linux **nije privlačan široj javnosti**nego ga većinom koriste programeri. Jedan od poznatijih operacijskih sustava baziran na Linuxu, uz Android, je i **Ubuntu.** | PictureLinus Torvalds, tvorac Linuxa  Picture |

**Android**

|  |  |
| --- | --- |
| Android je **operacijski sustav kojeg je razvio Google** u suradnji sa kompanijom Android Inc. Tvrtka Android osnovana je **2003.** godine u Kaliforniji. Bazira se na **modificiranoj verziji Linuxa i drugih otvorenih operacijskih sustava**. Dizajniran je primarno za **uređaje na dodir**, poput pametnih telefona i tableta, te je **najprodavaniji OS** na svijetu. Google je također razvio i Android TV za televizije, Android Auto za automobile, Wear OS za satove. | Picture |